**ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΘΕΣΣΑΛΟΝΙΚΗΣ**

**ΔΗΜΟΣ ΘΕΣΣΑΛΟΝΙΚΗΣ**

**ΔΙΕΥΘΥΝΣΗ ΑΝΑΚΥΚΛΩΣΗΣ & ΑΣΚΟ**

**ΤΜΗΜΑ ΑΝΑΚΥΚΛΩΣΗΣ & ΣΣΚΟ**

**ΣΧΕΔΙΟ ΟΡΩΝ ΔΙΑΚΗΡΥΞΗΣ ΦΑΝΕΡΟΥ ΠΡΟΦΟΡΙΚΟΥ ΠΛΕΙΟΔΟΤΙΚΟΥ ΔΙΑΓΩΝΙΣΜΟΥ ΑΝΑΔΕΙΞΗΣ ΑΝΑΔΟΧΟΥ ΓΙΑ ΤΗΝ «ΕΚΠΟΙΗΣΗ ΜΕ ΣΚΟΠΟ ΤΗΝ ΠΕΡΙΣΥΛΛΟΓΗ ΚΑΙ ΑΝΑΚΥΚΛΩΣΗ ΜΕΤΑΧΕΙΡΙΣΜΕΝΩΝ ΕΙΔΩΝ ΕΝΔΥΣΗΣ, ΥΠΟΔΗΣΗΣ ΚΑΙ ΛΟΙΠΩΝ ΥΦΑΣΜΑΤΙΝΩΝ ΥΛΙΚΩΝ ΜΕΣΩ ΕΓΚΑΤΑΣΤΑΣΗΣ ΔΙΚΤΥΟΥ ΕΙΔΙΚΩΝ ΚΑΔΩΝ ΣΥΛΛΟΓΗΣ ΣΤΗΝ ΕΠΙΚΡΑΤΕΙΑ ΤΟΥ ΔΗΜΟΥ ΘΕΣΣΑΛΟΝΙΚΗΣ»**

**Ο ΔΗΜΑΡΧΟΣ ΘΕΣΣΑΛΟΝΙΚΗΣ**

**Έχοντας υπόψη:**

* Το Π.Δ 270/1981 «Περί καθορισμού των οργάνων, της διαδικασίας και των όρων διενέργειας δημοπρασιών δι΄ εκποίηση ή εκμίσθωση πραγμάτων των δήμων και κοινοτήτων».
* Την παράγραφο 1 του άρθρου 199 και του άρθρου 201 του Ν. 3463/2006 σχετική με την εκποίηση κινητών πραγμάτων των Δήμων.
* Τον Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης, με τις τελευταίες αλλαγές από το Νόμο 4711/2020.
* Tο N. 4819/2021 άρθρο 74 παρ. 1 (ΦΕΚ 129/Α/23-7-2021) που αφορά το «Ολοκληρωμένο πλαίσιο για τη διαχείριση των αποβλήτων - Ενσωμάτωση των Οδηγιών 2018/ 851 και 2018/852 του Ευρωπαϊκού Κοινοβουλίου και του Συμβουλίου της 30ής Μαΐου 2018 για την τροποποίηση της Οδηγίας 2008/98/ΕΚ περί αποβλήτων και της Οδηγίας 94/62/ΕΚ περί συσκευασιών και απορριμμάτων συσκευασιών, πλαίσιο οργάνωσης του Ελληνικού Οργανισμού Ανακύκλωσης, διατάξεις για τα πλαστικά προϊόντα και την προστασία του φυσικού περιβάλλοντος, χωροταξικές - πολεοδομικές, ενεργειακές και συναφείς επείγουσες ρυθμίσεις».
* Την παράγραφο 1 του άρθρου 134 του Ν.4483/17.
* Την ΚΥΑ 43942/4026/2016 (Β΄2992).
* Την με αριθμ.πρωτ.42411/23-02-2024 απόφαση Δημάρχου που αφορά στην άσκηση αρμοδιοτήτων «Περί καθορισμού των οργάνων, της διαδικασίας και των όρων διενέργειας δημοπρασιών δι΄ εκποίησιν ή εκμίσθωσιν πραγμάτων των δήμων και κοινοτήτων».
* Την με αριθμό 26/31-01-2024 απόφαση του Δημοτικού Συμβουλίου που αφορά τον ορισμό Επιτροπής Διενέργειας Δημοπρασιών για την εκποίηση, αγορά, εκμίσθωση και μίσθωση κινητών και ακινήτων πραγμάτων, προκειμένου να καλυφθούν οι σχετικές ανάγκες του Δήμου Θεσσαλονίκης για το έτος 2024, σύμφωνα με τις κείμενες διατάξεις.
* Την με αριθμό 338-20/5/2024 απόφαση του Δημοτικού Συμβουλίου με την οποία εγκρίθηκε α) η διαδικασία εκποίησης με σκοπό την ανάδειξη αναδόχου για την περισυλλογή και ανακύκλωση μεταχειρισμένων ειδών ένδυσης, υπόδησης και λοιπών υφασμάτινων υλικών μέσω εγκατάστασης δικτύου ειδικών κάδων συλλογής στην επικράτεια του Δήμου Θεσσαλονίκης (ΕΚΑ 20 01 10 ρούχα και ΕΚΑ 20 01 11 υφάσματα), β) η υπ’ αριθμ. Α1/2024 Τεχνική Μελέτη του Τμήματος Ανακύκλωσης και Σχεδιασμού Συστημάτων Κυκλικής Οικονομίας γ) η διενέργεια φανερής, προφορικής, πλειοδοτικής δημοπρασίας διαγωνισμού.
* Το με αριθμό πρωτ.125418-31/5/2024 Πρακτικό της επιτροπής καθορισμού τιμήματος εκποιούμενων κινητών πραγμάτων με αξία του Δήμου Θεσσαλονίκης.
* Την υπ’αριθμ.564/5-6-2024 Αποφ.Δ.Ε.
* Την υπ’αριθμ.751/17-7-2024 Αποφ.Δ.Ε.

**ΔΙΑΚΗΡΥΣΣΕΙ**

Φανερή, πλειοδοτική και προφορική δημοπρασία που αφορά την ανάδειξη αναδόχου για την εκποίηση με σκοπό την περισυλλογή και ανακύκλωση μεταχειρισμένων ειδών ένδυσης, υπόδησης και λοιπών υφασμάτινων υλικών μέσω εγκατάστασης δικτύου ειδικών κάδων συλλογής στην επικράτεια του Δήμου Θεσσαλονίκης (ΕΚΑ 20 01 10 ρούχα και ΕΚΑ 20 01 11 υφάσματα).

**ΑΡΘΡΟ 1ο : ΤΟΠΟΣ ΚΑΙ ΧΡΟΝΟΣ ΔΙΕΞΑΓΩΓΗΣ ΤΗΣ ΔΗΜΟΠΡΑΣΙΑΣ**

Η δημοπρασία είναι φανερή, πλειοδοτική και προφορική. Θα διεξαχθεί σύμφωνα με τις διατάξεις του Π.Δ 270/81 σε εκτέλεση της υπ΄αριθμ. 26/31-01-2024 Απόφασης Δημοτικού Συμβουλίου ενώπιον της επιτροπής του αρ. 1 του ΠΔ 270/1981 στις **5 Αυγούστου ημέρα Δευτέρα** και **ώρα** έναρξης **10.00 π.μ.** Τόπος της δημοπρασίας ορίζεται η **αίθουσα Νερού** του Δημαρχιακού Μεγάρου, Β. Γεωργίου 1 Α’.

**ΑΡΘΡΟ 2ο : ΤΙΜΗ ΕΚΚΙΝΗΣΗΣ -ΤΕΛΙΚΗ ΤΙΜΗ**

Ελάχιστο όριο πρώτης προσφοράς του αντισταθμιστικού οφέλους, ορίζεται το ποσό των δέκα (10) ευρώ ανά τόνο μεταχειρισμένων ειδών ιματισμού.

Κατά την πλειοδοσία η προφορική πλειοδοτική προσφορά των συμμετεχόντων πρέπει να είναι ανώτερη επί της τιμής εκκίνησης κατά πέντε (5) ευρώ.

**ΑΡΘΡΟ 3ο : ΔΙΚΑΙΩΜΑ ΣΥΜΜΕΤΟΧΗΣ**

Δικαίωμα συμμετοχής στη δημοπρασία έχουν οργανισμοί ή επιχειρήσεις που εκτελούν εργασίες συλλογής, μεταφοράς και διαχείρισης μη επικίνδυνων αποβλήτων σε επαγγελματική βάση, με προαπαιτούμενα την εγγραφή και καταχώρισή τους στο ηλεκτρονικό μητρώο αποβλήτων (ΗΜΑ) του άρθρου 53 του ν.4819/2021, όπως ισχύει, σύμφωνα με τα προβλεπόμενα στην κοινή υπουργική απόφαση υπ’ αριθμ. 43942/4026/2016 (Β’2992).

Απαραίτητη προϋπόθεση για την εκτέλεση των εργασιών συλλογής, μεταφοράς και διαχείρισης είναι ο συλλέκτης μεταφορέας να διαθέτει ασφαλιστήριο συμβόλαιο, στο οποίο αναγράφεται ότι η ασφαλιστική κάλυψη αφορά τρίτους και την επαναφορά του περιβάλλοντος στην πρότερη κατάσταση σε περίπτωση ζημιάς, ύψους κατ` ελάχιστο εκατό χιλιάδων (100.000) ευρώ ετησίως σύμφωνα με το άρθρο 85 του ν. 4685/2020.

Ειδικότερα για το δίκτυο των κάδων συλλογής θα πρέπει να υπάρχει **επιπλέον ασφαλιστήριο** συμβόλαιο σε ισχύ που θα αναφέρει στους όρους την κάλυψη σωματικών βλαβών, θανάτων ή υλικών ζημιών που ίσως προκύψουν από αμέλεια μέσα από εργασίες φόρτωσης, διακίνησης, εκφόρτωσης, παραλαβής ή και συλλογής εμπορευμάτων και άλλων αντικειμένων. Επίσης θα πρέπει να γίνεται αναφορά και σε Σωματικές Βλάβες ή Θάνατο και Υλικές Ζημίες που μπορούν να προκύψουν σε γειτνιάζουσες και όμορες ιδιοκτησίες τρίτων από ζημιογόνα γεγονότα όπως για παράδειγμα από μετάδοση πυρκαγιάς. Το εν λόγω συμβόλαιο θα πρέπει να καλύπτει το σύνολο κάδων που θα τοποθετηθούν όπως προβλέπεται από την παρούσα διακήρυξη.

Επισημαίνεται ότι ο συμμετέχων στη δημοπρασία που θα αναδειχθεί ως τελευταίος πλειοδότης (ανάδοχος) υποχρεούται να παρουσιάσει αξιόχρεο εγγυητή, σύμφωνα με το Π.Δ.270 (ΦΕΚ 77/A΄/30.03.1981) «Περί καθορισμού οργάνων, της διαδικασίας και των όρων δι΄εκποίησιν ή εκμίσθωσιν πραγμάτων των Δήμων και κοινοτήτων», ο οποίος θα υπογράψει τα πρακτικά της δημοπρασίας, καθιστάμενος αλληλεγγύως και εις ολόκληρο υπεύθυνος μετά του πλειοδότη για την εκπλήρωση των όρων της συμβάσεως.

Αποκλείονται της συμμετοχής στον διαγωνισμό όσοι οφείλουν στο Δήμο Θεσσαλονίκης ή δεν έχουν εισαχθεί σε ρύθμιση έναντι των οφειλών.

Σημείωση: Αξιόχρεοι εγγυητές χαρακτηρίζονται, σύμφωνα με την απόλυτη και ανεξέλεγκτη κρίση της Επιτροπής, ιδιοκτήτες ακίνητης περιουσίας ή Βιομήχανοι ή Έμποροι ή Βιοτέχνες ή γενικά επαγγελματίες που έχουν γραφτεί σε επαγγελματικά σωματεία, επιδεικνύοντας στην Επιτροπή, εφόσον τους ζητηθεί, συμβόλαια ή τίτλους ιδιοκτησίας που να συνοδεύονται με πρόσφατα πιστοποιητικά α. μεταγραφής β. ιδιοκτησίας γ. βαρών και δ. μη διεκδικήσεως.

Η συμμετοχή στη δημοπρασία προϋποθέτει πλήρη γνώση και ανεπιφύλακτη αποδοχή όλων των όρων της διακήρυξης, καθώς και γνώση του αντικειμένου αυτής.

Οι διαγωνιζόμενοι, εφόσον είναι φυσικά πρόσωπα, παρίστανται αυτοπροσώπως ή με τον νόμιμα εξουσιοδοτημένο εκπρόσωπό τους, ενώ για τις εταιρείες η κατάθεση των προσφορών θα γίνει ως κατωτέρω:

* Για τις Ομόρρυθμες και Ετερόρρυθμες Εταιρείες (Ο.Ε. και Ε.Ε.), Ε.Π.Ε., Μ.ΕΠΕ και τις ΙΚΕ από το διαχειριστή ή άλλο νόμιμο εξουσιοδοτημένο εκπρόσωπο της εταιρείας, όπως ορίζεται στο καταστατικό της και τις τυχόν τροποποιήσεις του, έως την ημέρα του διαγωνισμού.
* Για τις Ανώνυμες Εταιρείες (Α.Ε.) από το νόμιμο εκπρόσωπο, που εξουσιοδοτεί το Διοικητικό Συμβούλιο (πρακτικό Δ.Σ.), όπως αυτό έχει οριστεί από το καταστατικό της εταιρείας και τις τυχόν τροποποιήσεις του, με τη δημοσίευσή του σε ΦΕΚ έως την ημέρα του διαγωνισμού.

Εφόσον ο νόμιμος εκπρόσωπος της εταιρείας συμμετέχει στη δημοπρασία με αντιπροσώπους, απαιτείται πρακτικό απόφασης του Δ.Σ. της εταιρείας, από το οποίο να προκύπτει η έγκριση για συμμετοχή στο διαγωνισμό, καθώς και το πρόσωπο που θα εκπροσωπήσει την εταιρεία με νόμιμη εξουσιοδότηση.

Οι προσφορές των κοινοπραξιών κατατίθενται από όλα τα κοινοπρακτούντα μέλη αυτοπροσώπως ή από κοινό εκπρόσωπο, διορισμένο με συμβολαιογραφικό πληρεξούσιο.

Κανείς δεν μπορεί να εκπροσωπήσει στην ίδια δημοπρασία περισσότερες από μία εταιρείες ή κοινοπραξίες. Αυτός που εκπροσωπεί διαγωνιζόμενη εταιρεία ή είναι μέλος διοικητικού συμβουλίου τέτοιας εταιρείας δεν μπορεί, επίσης, να συμμετέχει (ξεχωριστά) και για δικό του λογαριασμό.

Δεν μπορεί να συμμετέχει στη δημοπρασία για δικό του λογαριασμό υπάλληλος εταιρείας, η οποία λαμβάνει μέρος σε αυτήν ή ειδικοί σύμβουλοι, που μισθοδοτούνται ή αμείβονται με οποιονδήποτε τρόπο από την εταιρεία αυτή.

Οποιοσδήποτε θελήσει να πλειοδοτήσει για λογαριασμό άλλου, οφείλει να το δηλώσει στην Επιτροπή Διενέργειας του διαγωνισμού πριν αρχίσει η Δημοπρασία, παρουσιάζοντας το σχετικό πληρεξούσιο έγγραφο. Διαφορετικά θα θεωρηθεί ότι λαμβάνει μέρος για λογαριασμό του.

**ΑΡΘΡΟ 4ο ΟΡΟΙ ΚΑΙ ΥΠΟΧΡΕΩΣΕΙΣ**

Η δημοπρασία αφορά την εκποίηση με σκοπό την περισυλλογή, ανακύκλωση, επανάχρηση και εν γένει διαχείριση μεταχειρισμένων ειδών ένδυσης, υπόδησης και λοιπών υφασμάτινων υλικών μέσω εγκατάστασης δικτύου ειδικών κάδων συλλογής στην επικράτεια του Δήμου Θεσσαλονίκης.

Ο πλειοδοτών θα διαθέτει άδεια σε ισχύ για τη διαλογή, την συλλογή, την μεταφόρτωση και την διαχείριση αποβλήτων ιματισμού και θα τηρεί την ισχύουσα νομοθεσία.

Στην άδεια λειτουργίας της εγκατάστασης (Α.Λ.Ε.), που διαθέτει ή χρησιμοποιεί νόμιμα ο πλειοδοτών (ανάδοχος) θα πρέπει να αναγράφονται οι κωδικοί ΕΚΑ 20 01 10 και 20 01 11 και να συνοδεύεται από Πρότυπες Περιβαλλοντικές δεσμεύσεις (ΠΠΔ) ή Περιβαλλοντικούς όρους (ΠΟ) για την προσωρινή αποθήκευση και τη διαλογή στους οποίους να αναγράφονται οι συγκεκριμένοι κωδικοί ΕΚΑ. Η εγκατάσταση θα πρέπει να βρίσκεται εντός της περιφέρειας Κεντρικής Μακεδονίας.

Επίσης απαιτούνται:

* Αποδεικτικό καταχώρησης στο Ηλεκτρονικό Μητρώο Αποβλήτων και για τις δύο δραστηριότητες (συλλογής/ μεταφοράς & διαχείρισης).
* Πιστοποιητικά ISO 9001, ISO 14001.
* Ασφαλιστήριο συμβόλαιο σε ισχύ για τη συλλογή και μεταφορά του ανακυκλώσιμου υλικού με ασφαλιστική κάλυψη προς τρίτους.
* Ασφαλιστήριο συμβόλαιο για τους κάδους που τοποθετεί σε ισχύ, που θα αναφέρει στους όρους την κάλυψη σωματικών βλαβών, θανάτων ή υλικών ζημιών που ίσως προκύψουν από αμέλεια μέσα από εργασίες φόρτωσης, διακίνησης, εκφόρτωσης, παραλαβής ή και συλλογής εμπορευμάτων και άλλων αντικειμένων. Επίσης θα πρέπει να γίνεται αναφορά και σε Σωματικές Βλάβες ή Θάνατο και Υλικές Ζημίες που μπορούν να προκύψουν σε γειτνιάζουσες και όμορες ιδιοκτησίες τρίτων από μετάδοση πυρκαγιάς.
* Συμβάσεις συνεργασίας με ΟΤΑ, όπου θα αναφέρεται ο αριθμός των τοποθετημένων κάδων. Εναλλακτικά, μπορούν να κατατεθούν νόμιμες βεβαιώσεις φορέων για το μέγεθος (σε αριθμό κάδων) των αντίστοιχων δικτύων κάδων συλλογής. Ο συμμετέχων θα πρέπει να έχει υπογράψει συμβάσεις συνεργασίας με ΟΤΑ, που να αφορούν την ανάπτυξη δικτύου κάδων συλλογής ειδών ιματισμού, που να αποτελούνται συνολικά από τριακόσιους (300) κάδους.
* Αποδεικτικό νόμιμης κατοχής χώρων (ιδιόκτητων ή παραχωρημένων) για την προσωρινή αποθήκευση των εν λόγω αποβλήτων, εντός της περιφέρειας Κεντρικής Μακεδονίας.
* Αποδεικτικό κατοχής ή νόμιμης χρήσης μιας τουλάχιστον εγκατάστασης ζύγισης (γεφυροπλάστιγγας) εντός της χωρικής περιφέρειας, η οποία να διαθέτει πιστοποιητικό ISO 9001:2015 (σχετικό με τη βιομηχανική ζύγιση) και όλες τις απαραίτητες σημάνσεις συμμόρφωσης CE.
* Να πληροί τις παρακάτω προϋποθέσεις για την υποστήριξη του προγράμματος συλλογής ειδών ιματισμού:
* Οι κάδοι για τη συλλογή των ειδών ιματισμού (ένδυσης, υπόδησης και λοιπών υφασμάτινων υλικών) να είναι από πυρίμαχο υλικό, μεταλλικοί -γαλβανισμένοι και σταθερά στερεωμένοι στο έδαφος βαμμένοι με χρώμα μωβ (σε όλο το σώμα τους ή μόνο στο καπάκι), ώστε να μην παραπέμπουν σε άλλο ρεύμα αποβλήτου.
* Οι κάδοι να διαθέτουν αντι-γράφιτι χρώμα ή αντι-γράφιτι αυτοκόλλητα σε όλη τους την επιφάνεια, να φέρουν σαφή και ευδιάκριτη ένδειξη που να δηλώνει το σκοπό για τον οποίο προορίζονται και να έχουν αντικλεπτική προστασία.
* Να συλλέγει τους κάδους, όταν αυτοί γεμίζουν με δικά του μέσα και κατά προτίμηση κατά τις νυχτερινές ώρες.
* Να προβαίνει σε άμεση αποκομιδή, εντός 24 ωρών, των ειδών μετά από αίτημα των αρμοδίων υπαλλήλων της Αρμόδιας Δ/νσης του Δήμου Θεσσαλονίκης, όταν διαπιστώνεται ότι ο κάδος είναι πλήρης ή ότι συντρέχουν άλλοι λόγοι.
* Να προσκομίζει στον Δήμο κάθε στοιχείο σχετικό με τη συλλογή και την πρόοδο του προγράμματος: Μηνιαίες αναλυτικές καταστάσεις ανά θέση (κάδου) και ανά μήνα σε επεξεργάσιμη μορφή (XLSX, csv κ.ο.).

Να παρέχει στον Δήμο την δυνατότητα ελέγχου της διαδικασίας συλλογής και μεταφοράς σε οποιοδήποτε στάδιο. Δηλαδή να διαθέτει στο Δήμο Θεσσαλονίκης, αμέσως, μετά από γραπτή αίτησή του, όλα τα αποδεικτικά στοιχεία συλλογής και μεταφοράς (ζυγολόγια, δελτία αποστολής κ.λ.π.)

* Να εφαρμόζει, μετά από γραπτή συγκατάθεση του Δήμου Θεσσαλονίκης, προγράμματα ενημέρωσης με στόχο την ευαισθητοποίηση των δημοτών με χρήση κάθε πρόσφορου επικοινωνιακού μέσου (π.χ. διανομή φυλλαδίων, εκπαιδευτικά προγράμματα σε σχολεία του Δήμου, εκδηλώσεις (events) σε πλατείες και σημεία της πόλης, καταχωρήσεις στον τύπο κ.λ.π.)
* Να συμμετέχει ενεργά (τουλάχιστον μία φορά ανά ημερολογιακό έτος) με δικούς του πόρους σε δράσεις ευαισθητοποίησης και διάδοσης του προγράμματος χωριστής συλλογής ειδών ιματισμού, που οργανώνει ή υποδεικνύει η αρμόδια Διεύθυνση του Δήμου Θεσσαλονίκης.
* **Να προσφέρει αντισταθμιστικά στο Δήμο Θεσσαλονίκης με τη μορφή δωρεάς κοινωνικής εταιρικής ευθύνης ποσό 15.000€ ανά έτος. Η δωρεά θα αξιοποιείται από τον Δήμο Θεσσαλονίκης για τη διευκόλυνση του έργου της Καθαριότητας Ανακύκλωσης και θα πραγματοποιείται από την αρμόδια επιτροπή δωρεών της Αρμόδιας Διεύθυνσης σύμφωνα με το άρθρο 3Α (Ρύθμιση θεμάτων δωρεών προς φορείς δημόσιου τομέα) του Νόμου 4182/2013 (ΦΕΚ Α΄185/10.9.2013- Κώδικας κοινωφελών περιουσιών, σχολαζουσών κληρονομιών και λοιπές διατάξεις). Πιο συγκεκριμένα, η δωρεά ανά έτος θα διαιρείται σε:**
  + **Δωρεά για την εφάπαξ προμήθεια εξοπλισμού και υλικών υποστήριξης της λειτουργίας του Maker Space (RRR), καθώς και των άλλων εγκαταστάσεων ανακύκλωσης του Δήμου Θεσσαλονίκης: 6.000€**
  + **Δωρεά για την παροχή υπηρεσιών διοργάνωσης τριών (3) εκδηλώσεων (ή ημερίδων) ανά έτος με θέμα την ανακύκλωση, την επανάχρηση υλικών και την κυκλική οικονομία: 3Χ3.000€=9.000€**

Σε περίπτωση που ο ανάδοχος αθετήσει κάποιον από τους παραπάνω όρους, ο Δήμος Θεσσαλονίκης δύναται να του επιβάλει οικονομική ρήτρα ή να καταγγείλει τη μεταξύ τους σύμβαση. Στη δεύτερη περίπτωση, η μισθωτική σύμβαση λύνεται αυτοδικαίως, από την ημέρα της επιδόσεως σε αυτόν του σχετικού εγγράφου, χωρίς αυτός να δικαιούται καμίας μορφής αποζημίωση ή τυχόν να δύναται να αίρει άλλη αξίωση κατά του Δήμου.

Ελάχιστο όριο πρώτης προσφοράς του σταθερού αντισταθμιστικού οφέλους (τιμή εκκίνησης), ορίζεται το ποσό των δέκα (10) ευρώ ανά τόνο μεταχειρισμένων ειδών ιματισμού ( Πρακτικό 125418-31/5/24 πρακτικό της επιτροπής).

Επιπλέον υποχρεώσεις:

* Η εταιρεία υποχρεούται, σε ένα (1) μήνα από την υπογραφή της σύμβασης, να εγκαταστήσει δωρεάν τριακόσιους εξήντα (360) κάδους (κατ’ ελάχιστον), ειδικών προδιαγραφών, διαστάσεων 0,90εκ Χ 0,90εκ Χ 1,60εκ ( ±10%), για την συλλογή των προαναφερομένων αποβλήτων σε σημεία που έχουν εγκριθεί με προηγούμενες αποφάσεις τις Επιτροπής Ποιότητας Ζωής του Δήμου Θεσσαλονίκης.
* Κατά τη διάρκεια της σύμβασης, αν θεωρηθεί απαραίτητο, θα υποδειχθούν από την αρμόδια Διεύθυνση και θα εγκριθούν από την Δημοτική Επιτροπή νέες θέσεις ή αλλαγή θέσεων των κάδων συλλογής. Σε αυτές τις περιπτώσεις ο πλειοδότης του διαγωνισμού υποχρεούται εντός δύο (2) μηνών να προσθέσει νέους, να αφαιρέσει ή να μετακινήσει κάδους, μετά από σχετική ειδοποίηση της αρμόδιας Διεύθυνσης του Δήμου. Ο αριθμός των νέων θέσεων ή των αναχωροθετήσεων, που αναφέρονται παραπάνω, δεν θα υπερβαίνει ετησίως το 20% των ήδη τοποθετημένων κάδων.
* Επιπλέον θα πρέπει να διασφαλίζει χωρίς επιβάρυνση του Δήμου την άψογη εξωτερική εμφάνιση των κάδων. Συγκεκριμένα, εντός δύο (2) ημερών από την ειδοποίηση της αρμόδιας Υπηρεσίας του Δήμου, η εταιρεία θα πρέπει να επισκευάζει ή να αντικαθιστά τους κάδους συλλογής σε περίπτωση καταστροφής, βανδαλισμού ή βλάβης τους. Η ίδια προθεσμία ισχύει και σε περιπτώσεις που ο κάδος πρέπει να καθαριστεί περιμετρικά και κάτω από το δάπεδό του, ώστε να διατηρείται λειτουργικός και καθαρός.
* Ο Δήμος δεν φέρει καμία ευθύνη για ενδεχόμενες ζημιές που θα συμβούν κατά τη διαδικασία συλλογής των κάδων. Όλες οι εργασίες του αναδόχου πρέπει να είναι προσεκτικές, ώστε να μην προκληθούν βλάβες σε άλλα αντικείμενα και εγκαταστάσεις του Δήμου ή των δημοτών. Τυχόν ζημιές θα καταλογισθούν στον ανάδοχο, που τις προκάλεσε.
* Τέλος, σε περίπτωση που ο Δήμος Θεσσαλονίκης ζητήσει από τον ανάδοχο κάποια ποσότητα ειδών ιματισμού κατάλληλων για επανάχρηση ή/και μεταποίηση, ο πρώτος θα πρέπει να ανταποκριθεί ανάλογα με το αίτημα του Δήμου τόσο στο είδος (π.χ. σκεπάσματα, παιδικά ρούχα κλπ) όσο και στην ποιότητα (πλυμένα, μετά από απολύμανση κλπ) του αιτήματος.

Σε περίπτωση που ο ανάδοχος αθετήσει κάποιον από τους παραπάνω όρους, ο Δήμος Θεσσαλονίκης δύναται να του επιβάλει οικονομική ρήτρα ή να καταγγείλει τη μεταξύ τους σύμβαση. Στη δεύτερη περίπτωση, η μισθωτική σύμβαση λύνεται αυτοδικαίως, από την ημέρα της επιδόσεως σε αυτόν του σχετικού εγγράφου, χωρίς αυτός να δικαιούται καμίας μορφής αποζημίωση ή τυχόν να δύναται να αίρει άλλη αξίωση κατά του Δήμου.

Επισημαίνεται πως ο Δήμος Θεσσαλονίκης διατηρεί το δικαίωμα για την εφαρμογή παράλληλων δράσεων συλλογής ρούχων και υποδημάτων προς επαναχρησιμοποίηση, εξαιρουμένης της σύναψης σύμβασης για τοποθέτηση κάδων συλλογής μεταχειρισμένων ειδών ιματισμού με άλλο φορέα.

Σε περίπτωση που κατά τη διάρκεια της σύμβασης, δημιουργηθεί στην Ελλάδα Σύστημα Εναλλακτικής Διαχείρισης αποβλήτων, για τα είδη ένδυσης ή υπόδησης η σύμβαση θα εναρμονιστεί με τη νομοθεσία και ο ανάδοχος οφείλει να συνεργαστεί με το σύστημα.

**ΑΡΘΡΟ 5ο :ΧΡΟΝΙΚΗ ΔΙΑΡΚΕΙΑ ΤΗΣ ΣΥΜΒΑΣΗΣ**

Η διάρκεια της σύμβασης συνεργασίας μεταξύ του Δήμου και της εταιρείας ορίζεται **σε πέντε (5) έτη**, αρχόμενη από την ημερομηνία υπογραφής της με τίμημα, όπως αυτό ορίζεται στο άρθρο 2 και με δυνατότητα χρονικής παράτασης, εάν και εφόσον και τα δύο μέρη το επιθυμούν και μετά από απόφαση της Δημοτικής Επιτροπής.

Η ανάδοχος Εταιρεία υποχρεούται, με τον καθ’ οποιονδήποτε τρόπο της λήξης ισχύος της σύμβασης, να παραλάβει και να απομακρύνει το σύνολο των κάδων, που τοποθέτησε και λειτούργησε εντός του Δήμου Θεσσαλονίκης για την υλοποίηση του συμφωνητικού εκποίησης.

Ανεξάρτητα από τη λήξη της παρούσας διαδικασίας ανάδειξης πλειοδότη, το συμφωνητικό που θα προκύψει, θα υπογραφεί μετά την 16-07-2024, οπότε και λήγει η τρέχουσα σύμβαση για τη συλλογή ειδών ιματισμού με κάδους στα όρια του Δήμου Θεσσαλονίκης.

**ΑΡΘΡΟ 6ο : ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ**

H γλώσσα υποβολής όλων των πιστοποιητικών και εγγράφων που πρέπει να υποβληθούν θα είναι η Ελληνική. Για να γίνει κάποιος δεκτός στη δημοπρασία απαιτείται να καταθέσει επί ποινή αποκλεισμού τα κατωτέρω δικαιολογητικά:

* Φωτοαντίγραφο Αστυνομικής ταυτότητας ή διαβατηρίου είτε πρόκειται για φυσικό πρόσωπο είτε για εκπρόσωπο νομικού προσώπου, καθώς και του αξιόχρεου εγγυητή του.
* Υπεύθυνη δήλωση από φυσικό ή νομικό πρόσωπο για αποδοχή ορισμού αξιόχρεου εγγυητή με πλήρη προσδιοριστικά στοιχεία του, καθώς και το Α.Φ.Μ. του. Ο εγγυητής θα είναι αλληλέγγυος και σε ολόκληρο υπεύθυνος με τον πλειοδότη για την εκπλήρωση των όρων της σύμβασης.

Επίσης:

1. Εγγραφή και καταχώριση στο ηλεκτρονικό μητρώο αποβλήτων ΗΜΑ.
2. Βεβαίωση εγγραφής στο ΓΕΜΗ από το οποίο να προκύπτει επάγγελμα σχετικό με την άσκηση συγκεκριμένης δραστηριότητας.
3. Εάν πρόκειται για εταιρεία, βεβαίωση εγγραφής στο ΓΕΜΗ με πιστοποιητικό μεταβολών, από το οποίο να προκύπτει ο νόμιμος εκπρόσωπός της.
4. Εφόσον οι ενδιαφερόμενοι συμμετέχουν στο διαγωνισμό όχι με το νόμιμο εκπρόσωπο βάσει καταστατικού αλλά με εκπροσώπους τους, υποβάλλουν μαζί με την προσφορά, βεβαίωση εκπροσώπησης σύμφωνα με τα προβλεπόμενα στο καταστατικό εκτός από την περίπτωση των ανώνυμων εταιρειών όπου οι εκπρόσωποι ορίζονται από το Διοικητικό τους Συμβούλιο.
5. Υπεύθυνη δήλωση (του άρθρου 8 του Ν. 1599/1986) του συμμετέχοντα (φυσικού προσώπου ή του νομίμου εκπροσώπου αν πρόκειται για εταιρεία), που να αναγράφει ότι:
   * Έλαβε γνώση των όρων της παρούσας διακήρυξης και αποδέχεται τους όρους αυτής πλήρως και ανεπιφύλακτα (ισχύει και για τον εγγυητή σε ξεχωριστό έντυπο ο οποίος θα αναφέρει την αποδοχή του στον συγκεκριμένο διαγωνισμό).
   * Δεν υπήρξε ένοχος σοβαρού επαγγελματικού παραπτώματος το οποίο η Αναθέτουσα Αρχή δύναται να διαπιστώσει με οποιοδήποτε τρόπο (ισχύει και για τον εγγυητή σε ξεχωριστό έντυπο).
   * Δεν είναι ένοχος ψευδών δηλώσεων κατά την παροχή πληροφοριών που του ζητούνται με την παρούσα (ισχύει και για τον εγγυητή σε ξεχωριστό έντυπο, o οποίος θα καταθέσει και φωτοαντίγραφο της αστυνομικής του ταυτότητας).
   * Ότι η εταιρεία έχει δυνατότητα απορρόφησης της συνολικής ποσότητας των συλλεγόμενων υφασμάτων, ρούχων κλπ. που θα διαθέτει ο Δήμος.
   * Οι δηλώσεις υπέχουν θέση υπεύθυνης δήλωσης του Ν.1599/1986 (ΦΕΚ 75/Α΄/1986), χωρίς να απαιτείται η θεώρηση του γνησίου της υπογραφής του προσώπου που υποβάλλει τη δήλωση. Η ως άνω δήλωση, ανεξάρτητα από την αναγραφόμενη σε αυτήν ημερομηνία, αποκτά βεβαία χρονολογία με την υποβολή της προσφοράς ή της αιτήσεως συμμετοχής τις οποίες συνοδεύει.
6. Ενιαίο Πιστοποιητικό δικαστικής φερεγγυότητας.
7. Αποδεικτικό φορολογικής ενημερότητας.
8. Αποδεικτικό ασφαλιστικής ενημερότητας.
9. Βεβαίωση της Ταμειακής Υπηρεσίας του Δήμου Θεσσαλονίκης ότι η εταιρεία καθώς και οι νόμιμοι εκπρόσωποί της δεν έχουν ληξιπρόθεσμες βεβαιωμένες οφειλές προς το Δήμο, ή έχουν εισαχθεί σε ρύθμιση έναντι των οφειλών. (**Τα δικαιολογητικά των παρ. 7, 8 και 9 θα προσκομίσουν τόσο ο συμμετέχων όσο και ο εγγυητής**).
10. Απόσπασμα ποινικού μητρώου έκδοσης τουλάχιστον τελευταίου τριμήνου α) των διαχειριστών σε περίπτωση ΟΕ, ΕΕ, ΕΠΕ β) του προέδρου και του Διευθύνοντα Συμβούλου σε περίπτωση Α.Ε. από το οποίο να προκύπτει ότι δεν έχει καταδικαστεί για επαγγελματικό παράπτωμα. Σε περίπτωση που το απόσπασμα ποινικού μητρώου δεν είναι λευκό, θα υποβάλλεται ένορκη βεβαίωση ενώπιον δικαστικής αρχής ή συμβολαιογράφου περί των αδικημάτων που αφορούν οι καταδίκες που είναι γραμμένες στο μητρώο.
11. Ασφαλιστήριο συμβόλαιο σε ισχύ για τη συλλογή και μεταφορά του ανακυκλώσιμου υλικού με ασφαλιστική κάλυψη προς τρίτους.
12. Ασφαλιστήριο συμβόλαιο σε ισχύ για τους κάδους που τοποθετεί σε ισχύ που θα αναφέρει στους όρους την κάλυψη σωματικών βλαβών, θανάτων ή υλικών ζημιών που ίσως προκύψουν από αμέλεια μέσα από εργασίες φόρτωσης, διακίνησης, εκφόρτωσης, παραλαβής ή και συλλογής εμπορευμάτων και άλλων αντικειμένων. Επίσης θα πρέπει να γίνεται αναφορά και σε Σωματικές Βλάβες ή Θάνατο και Υλικές Ζημίες που μπορούν να προκύψουν σε γειτνιάζουσες και όμορες ιδιοκτησίες τρίτων από μετάδοση πυρκαγιάς.
13. Συμβάσεις συνεργασίας με ΟΤΑ. Από τις συμβάσεις αυτές θα πρέπει να προκύπτει ο αριθμός των τοποθετημένων κάδων. Εναλλακτικά, μπορούν να κατατεθούν νόμιμες βεβαιώσεις φορέων για το μέγεθος (σε αριθμό κάδων) των αντίστοιχων δικτύων κάδων συλλογής.
14. Άδεια λειτουργίας όπου θα πρέπει να αναγράφονται οι κωδικοί ΕΚΑ 20 01 10 και 20 01 11 και να συνοδεύεται από Πρότυπες Περιβαλλοντικές δεσμεύσεις (ΠΠΔ) ή Περιβαλλοντικούς όρους (ΠΟ) για την προσωρινή αποθήκευση και τη διαλογή στους οποίους αναγράφονται οι συγκεκριμένοι κωδικοί ΕΚΑ, σε εγκαταστάσεις ιδιόκτητες ή παραχωρημένες εντός της περιφέρειας Κεντρικής Μακεδονίας. Σε περίπτωση που βάσει των νομοθετικών και κανονιστικών διατάξεων δεν προβλέπεται και δεν έχει εκδοθεί αντίστοιχη άδεια λειτουργίας λόγω της δυναμικότητας της εγκατάστασης, ο συμμετέχων μπορεί να καταθέσει έγγραφα, που να βεβαιώνουν την απαλλαγή της εγκατάστασης από τη σχετική αδειοδότηση».
15. Αποδεικτικό κατοχής γεφυροπλάστιγγας ή η ύπαρξη σύμβασης χρήσης γεφυροπλάστιγγας εντός της περιφέρειας Κεντρικής Μακεδονίας, η οποία να διαθέτει πιστοποιητικό ISO 9001:2015 (σχετικό με τη βιομηχανική ζύγιση) και όλες τις απαραίτητες σημάνσεις συμμόρφωσης CE.
16. Πιστοποιήσεις ISO 9001, ISO 14001 σε ισχύ.
17. Να προσκομίσει γραμμάτιο παρακαταθέσεως του Ταμείου Παρακαταθηκών & Δανείων ή εγγυητική επιστολή αναγνωρισμένης Τράπεζας, συντεταγμένη κατά τον τύπο που ισχύει για το Δημόσιο, ποσού ίσου με το 10% επί του ελαχίστου ορίου πρώτης προσφοράς (αρχική τιμή εκποίησης) ήτοι:

600tn Χ 10€/tn Χ 5έτη=30.000€ Χ 10%=3.000€, ισχύος ενός έτους, ως εγγύηση συμμετοχής στη δημοπρασία.

ΣΗΜΕΙΩΣΗ:

Όλα ανεξαρτήτως τα έγγραφα, που θα κατατεθούν, οφείλουν να είναι σε ισχύ κατά την ημερομηνία διενέργειας του διαγωνισμού. Τα δημόσια έγγραφα μπορεί να είναι ευκρινή φωτοαντίγραφα των πρωτότυπων, ενώ τα ιδιωτικά έγγραφα μπορεί να είναι ευκρινή φωτοαντίγραφα των πρωτότυπων εγγράφων, που έχουν προηγουμένως μεταφραστεί στην ελληνική γλώσσα (στην περίπτωση των ξενόγλωσσων) και έχουν θεωρηθεί από δικηγόρο ή αρμόδια δημόσια αρχή (άρθρο 1 του Ν. 4250/2014, άρθρο 2, παρ. α, β). Στις υπεύθυνες δηλώσεις δεν χρειάζεται βεβαίωση του γνησίου της υπογραφής και αυτές θα φέρουν ημερομηνία σύνταξης εντός του χρονικού διαστήματος από την ημερομηνία δημοσιότητας της διακήρυξης, έως την καταληκτική ημερομηνία της δημοπρασίας.

**ΑΡΘΡΟ 7ο :ΕΓΓΥΗΤΙΚΕΣ**

Η εγγύηση για την συμμετοχή ορίζεται σε ποσοστό 10% επί του ελαχίστου ορίου πρώτης προσφοράς (αρχική τιμή εκποίησης) του συνόλου των υλικών της δημοπρασίας (βάσει του Π.Δ. 270/81, άρθρο 3 παρ.2β), δηλαδή ποσού τριών χιλιάδων ευρώ (3.000€), ισχύος ενός έτους, ως εγγύηση συμμετοχής στη δημοπρασία.

Η εγγυητική́ επιστολή́ αυτή́ αντικαθίσταται, μετά την υπογραφή της συμβάσης, με άλλη (καλής εκτέλεσης των όρων της σύμβασης), ποσού ίσου προς το άνω ποσοστό 10% επί του οφέλους (τελικής προσφοράς), που θα επιτευχθεί σε όλη τη διάρκεια της σύμβασης, με σκοπό την εξασφάλιση της έγκαιρης καταβολής του αντισταθμιστικού οφέλους και την τήρηση όλων των όρων του συμφωνητικού.

Η εγγυητική́ επιστολή́ καλής εκτέλεσης των όρων της σύμβασης θα παραμείνει στην αρμόδια υπηρεσία του Δήμου καθ’ όλη τη διάρκεια της σύμβασης, θα αποδοθεί́ δε στον αντισυμβαλλόμενο του Δήμου μετά τη λήξη της συμβάσης και την κατά́ τους όρους αυτής εκπλήρωση όλων των υποχρεώσεων του πλειοδότη-αναδόχου.

Για τους υπολοίπους συμμετέχοντες, οι εγγυήσεις συμμετοχής τους θα επιστραφούν ατόκως εντός πενθήμερου από́ την κατακύρωση του αποτελέσματος της δημοπρασίας.

**ΑΡΘΡΟ 8ο :ΔΙΑΔΙΚΑΣΙΑ ΔΙΕΝΕΡΓΕΙΑΣ ΤΗΣ ΔΗΜΟΠΡΑΣΙΑΣ**

1. Η δημοπρασία είναι πλειοδοτική, φανερή και προφορική και διεξάγεται κατά την καθορισμένη ημέρα και ώρα από την αρμόδια Επιτροπή. Η δημοπρασία μπορεί να συνεχιστεί και μετά την οριζόμενη στη διακήρυξη ώρα εφόσον εξακολουθούν χωρίς διακοπή οι προσφορές. Για τη συνέχιση της δημοπρασίας και μετά την οριζόμενη ώρα αποφασίζει η αρμόδια Επιτροπή, η απόφαση της οποίας καταχωρείται στα πρακτικά. Αν κάποιος πλειοδοτεί για λογαριασμό άλλου, οφείλει να το δηλώσει στην Επιτροπή, πριν την έναρξη του συναγωνισμού, παρουσιάζοντας και το αντίστοιχο νόμιμο πληρεξούσιο έγγραφο, αλλιώς θεωρείται ότι μετέχει για δικό του λογαριασμό.
2. Η δημοπρασία δύναται να διεξαχθεί ακόμη και με έναν μόνο συμμετέχοντα.
3. Η επιτροπή δημοπρασίας παραλαμβάνει τα δικαιολογητικά, τα οποία θα πρέπει να βρίσκονται σε φάκελο, στο εξώφυλλο του οποίου θα αναγράφεται το όνομα του συμμετέχοντος / επωνυμία εταιρίας, ευκρινώς, και καταχωρεί στο πρακτικό διενέργειας της δημοπρασίας τους ενδιαφερόμενους κατά σειρά προσέλευσης.
4. Στη συνέχεια η επιτροπή μονογράφει ένα προς ένα τα δικαιολογητικά και ελέγχει την πληρότητα των δικαιολογητικών. Η τυχόν απόφασή της περί αποκλεισμού ενδιαφερόμενου να συμμετάσχει στη δημοπρασία, ως μη πληρούντος τους όρους της παρούσας διακήρυξης, αναγράφεται στα πρακτικά.
5. Ακολούθως o διαγωνισμός συνεχίζεται δια προφορικής πλειοδοσίας μέχρι αναδείξεως του τελευταίου πλειοδότη μόνον, μεταξύ εκείνων που έχουν υποβάλλει νομίμως όλα τα απαιτούμενα δικαιολογητικά. Μετά τη λήξη της δημοπρασίας, το πρακτικό διενέργειας του διαγωνισμού υπογράφεται από τα μέλη της επιτροπής, τον τελευταίο πλειοδότη και τον εγγυητή αυτού. (Υπενθυμίζεται ότι η πλειοδοτική προσφορά πρέπει να είναι ανώτερη από την τιμή εκκίνησης κατά πέντε (5) ευρώ).
6. Κάθε προσφορά είναι δεσμευτική για τον εκάστοτε πλειοδοτούντα, η δέσμευση δε αυτή μεταφέρεται αλληλοδιαδόχως από τον πρώτο στους ακολούθους και επιβαρύνει οριστικά τον τελευταίο πλειοδότη.

**ΑΡΘΡΟ 9ο :ΕΝΣΤΑΣΕΙΣ**

1. Ενστάσεις κατά της διακήρυξης διαγωνισμού υποβάλλονται ενώπιον της Δημοτικής Επιτροπής εντός του χρονικού διαστήματος από την δημοσίευση της διακήρυξης μέχρι πέντε εργάσιμες μέρες πριν από την διενέργεια της δημοπρασίας.
2. Οι επί της διεξαγωγής του διαγωνισμού ενστάσεις κατατίθενται στην Επιτροπή Διενέργειας της δημοπρασίας την ίδια ημέρα διεξαγωγής της δημοπρασίας και μόνο από εκείνους που συμμετείχαν στο διαγωνισμό ή αποκλείστηκαν από αυτόν σε οποιοδήποτε στάδιο της διαδικασίας του και για λόγους που ανακύπτουν κατά το αντίστοιχο στάδιο, στην αρμόδια για την διενέργεια του διαγωνισμού υπηρεσία.
3. Οι ενστάσεις πρωτοκολλούνται και διαβιβάζονται αυθημερόν στη διενεργήσασα το διαγωνισμό Επιτροπή, η οποία γνωμοδοτεί έπ’ αυτών στο πρακτικό διενέργειας του διαγωνισμού.
4. Επί των ενστάσεων αποφασίζει η Δημοτική Επιτροπή προ της εγκρίσεως ή μη του αποτελέσματος και των πρακτικών.

**ΑΡΘΡΟ 10ο :ΚΑΤΑΚΥΡΩΣΗ –ΥΠΟΓΡΑΦΗ ΣΎΜΒΑΣΗΣ**

* Το ως άνω πρακτικό αποστέλλεται για έγκριση και κατακύρωση προς την Δημοτική Επιτροπή του Δήμου Θεσσαλονίκης, η οποία κατακυρώνει ή όχι σύμφωνα με την εισήγηση της επιτροπής.
* Ο τελευταίος πλειοδότης δεν αποκτά κανένα δικαίωμα για αποζημίωση, αν δεν εγκριθούν τα πρακτικά Δημοπρασίας από την Δημοτική Επιτροπή
* Η κοινοποίηση της εγκριθείσης νόμιμης κατακυρωτικής απόφασης στον τελευταίο πλειοδότη γίνεται ηλεκτρονικά.
* Ο τελευταίος πλειοδότης υποχρεούται εντός δέκα ημερών (10) από την κοινοποίηση της αποφάσεως της διοικητικής αρχής περί κατακύρωσης, έγκρισης να προσέλθει μετά του εγγυητή του, για την σύνταξη και υπογραφή της σύμβασης, προσκομίζοντας και το σύνολο των δικαιολογητικών για τα οποία είχε καταθέσει υπεύθυνη δήλωση ή αυτών που η ισχύς τους έχει λήξει, άλλως η κατατεθείσα εγγύηση καταπίπτει υπέρ του δήμου άνευ δικαστικής παρεμβάσεως κατοχυρώνεται δε στον αμέσως επόμενο πλειοδότη.
* Αν ο πλειοδότης αρνηθεί να υπογράψει τα πρακτικά, καλείται από τον πρόεδρο της επιτροπής να συμμορφωθεί, ειδάλλως ο διαγωνισμός κατοχυρώνεται στον αμέσως επόμενο πλειοδότη.
* Από τη λήξη της παραπάνω προθεσμίας η σύμβαση θεωρείται οριστικώς καταρτισθείσα.
* Η εκχώρηση μέρους ή του συνόλου των δικαιωμάτων, που απορρέουν από τη σύμβαση, που θα υπογραφεί από τη διαδικασία αυτή από τον αντισυμβαλλόμενο σε οποιονδήποτε τρίτο, μπορεί να συμβεί μόνο μετά από αιτιολογημένη απόφαση της Δημοτικής Επιτροπής σε φορέα που πληροί όλες τις προϋποθέσεις του αναδόχου πλειοδότη.

**ΑΡΘΡΟ 11ο :ΕΞΟΦΛΗΣΗ ΤΙΜΗΜΑΤΟΣ ΕΚΠΟΙΗΣΗΣ**

Ο πλειοδότης θα καταβάλλει χωρίς καμία άλλη όχληση από τον Δήμο το συμφωνημένο και αναγραφόμενο στη σύμβαση ποσό με την παραλαβή των εκποιούμενων εντός προθεσμίας, σύμφωνα με το άρθρο 4 της παρούσας.

**ΑΡΘΡΟ 12ο :**

Η ετήσια ποσότητα των αποβλήτων (ΕΚΑ 20 01 10, 20 01 11), που εκτιμάται ότι θα συλλέγεται στην επικράτεια του Δήμου Θεσσαλονίκης, σύμφωνα με τις ποσότητες που δηλώθηκαν ανά έτος, από την αρμόδια υπηρεσία του Δήμου, από το 2017 έως το 2023, στο Ηλεκτρονικό Μητρώο Αποβλήτων (ΗΜΑ) του Υπουργείου Περιβάλλοντος και Ενέργειας, είναι εξακόσιοι (600) τόνοι. Η ακριβής ποσότητα που θα συλλέγεται, θα είναι αυτή που θα καταγράφεται κάθε έτος στις εκθέσεις αποβλήτων στο ΗΜΑ, από την αρμόδια υπηρεσία του Δήμου. Από αυτήν την ποσότητα, όταν υπερβαίνει τους πεντακόσιους (500) τόνους θα προκύπτει το ετήσιο τίμημα, που θα εισπράττει ο Δήμος Θεσσαλονίκης σε ευρώ (€), καθ΄ όλη τη διάρκεια της σύμβασης. Σε περίπτωση που συλλέγονται λιγότεροι από πεντακόσιους (500) τόνους, το ετήσιο τίμημα θα είναι ίσο με το τίμημα ποσότητας ίσης με πεντακόσιους (500) τόνους και όχι μικρότερο. Κατά το 1ο και το τελευταίο έτος της σύμβασης, το τίμημα θα υπολογιστεί αναλογικά, αναγαγόμενο στις ετήσιες ποσότητες στο ΗΜΑ του προηγούμενου έτους. Αντίστοιχα, το ελάχιστο τίμημα (των 500 τόνων) θα υπολογιστεί αναλογικά.

Το ετήσιο τίμημα θα εισπράττεται απολογιστικά ένα (1) μήνα μετά την ολοκλήρωση καταγραφής (ανάρτησης) των ποσοτήτων παραγωγού (Δήμου Θεσσαλονίκης) και συλλέκτη (αναδόχου) στο ΗΜΑ.

Οι ετήσιες αντισταθμιστικές δωρεές στο Δήμο Θεσσαλονίκης, που θα έχουν τη μορφή δωρεών κοινωνικής εταιρικής ευθύνης, θα πραγματοποιούνται από την ημερομηνία υπογραφής της σύμβασης και κατά τη διάρκεια ενός έτους.

Η οικονομική ρήτρα σε περίπτωση που ο ανάδοχος αθετήσει υποχρεώσεις του, θα ανέρχεται σε τίμημα που αντιστοιχεί σε ποσότητα εκατό (100) τόνων αποβλήτων και θα καταβάλλεται αμέσως.

Σε περίπτωση καθυστέρησης της καταβολής του ετήσιου συμφωνημένου τιμήματος κατά δύο μήνες, ο πλειοδότης κηρύσσεται αμέσως έκπτωτος, καταπίπτει η εγγυητική του επιστολή (καθώς και του εγγυητή του) και η σύμβαση λύνεται αυτοδικαίως, από την ημέρα της επιδόσεως σε αυτόν του σχετικού́ εγγράφου, χωρίς αυτός να δικαιούται καμιάς μορφής αποζημίωση ή τυχόν να δύναται να αίρει άλλη αξίωση κατά́ του Δήμου.

**ΑΡΘΡΟ 13ο :ΛΥΣΗ ΤΗΣ ΣΥΜΒΑΣΗΣ**

Δήμος και ανάδοχος έχουν το δικαίωμα να καταγγείλουν την σύμβαση μόνο για σπουδαίο λόγο, κοινοποιώντας προς το άλλο μέρος έγγραφη ειδοποίηση τουλάχιστον δέκα (10) ημέρες πριν από την ημερομηνία από την οποία επιθυμεί να επέρχονται τα αποτελέσματα της καταγγελίας. Ως σπουδαίος λόγος θεωρείται η παράβαση οποιουδήποτε όρου της σύμβασης.

Για ο,τιδήποτε δεν συμπεριλαμβάνεται σε αυτήν τη διακήρυξη, ισχύουν οι διατάξεις του Π.Δ. 270/1981: «περί της διαδικασίας και των όρων διενέργειας δημοπρασιών δια εκποίηση ή εκμίσθωση πραγμάτων των Δήμων και Κοινοτήτων», καθώς και οι διατάξεις του Ν. 3463/2006 και 3852/2010.

**ΑΡΘΡΟ 14ο :ΕΠΑΝΑΛΗΨΗ ΤΗΣ ΔΗΜΟΠΡΑΣΙΑΣ**

* Η δημοπρασία επαναλαμβάνεται οίκοθεν από τον δήμαρχο εάν δεν παρουσιάσθηκε κατ' αυτήν πλειοδότης, ήτοι:
  + Εάν ουδείς εμφανισθεί.
  + Εάν ουδείς από τους εμφανισθέντες καταθέσει το σύνολο των απαιτούμενων δικαιολογητικών ώστε κανείς να μην περάσει στο δεύτερο στάδιο της δημοπρασίας ήτοι στην πλειοδοτική διαδικασία.
* Η δημοπρασία επαναλαμβάνεται κατόπιν αποφάσεως της Δημοτικής Επιτροπής όταν το αποτέλεσμά της δεν εγκριθεί από την Δημοτική επιτροπή ή το δημοτικό συμβούλιο ή την αρμόδια Διοικητική αρχή λόγω ασύμφορου του επιτευχθέντος αποτελέσματος ή σφάλματος στη διενέργεια της δημοπρασίας.

**ΑΡΘΡΟ 15ο :ΔΗΜΟΣΙΕΥΣΗ ΔΙΑΚΗΡΥΞΗΣ-ΠΛΗΡΟΦΟΡΙΕΣ**

α) Περίληψη της παρούσας διακήρυξης:

1) Θα τοιχοκολληθεί στο Δημαρχείο Θεσσαλονίκης (άρθρο 2 παρ.1, Π.Δ.1188/81).

2) Θα αναρτηθεί στο διαδίκτυο, στον ιστότοπο του προγράμματος «Διαύγεια», σύμφωνα με το Ν. 3861/2010.

3) Θα αναρτηθεί στην ηλεκτρονική ιστοσελίδα του Δήμου (www.thessaloniki.gr) και από εκεί θα ενημερώνονται με ευθύνη τους οι ενδιαφερόμενοι, (10) δέκα ημέρες πριν τη διεξαγωγή της δημοπρασίας.

4) Η δαπάνη δημοσίευσης της διακήρυξης, αρχικής και τυχόν επαναληπτικής, βαρύνει τον ανάδοχο. Οι αποδείξεις καταβολής των δαπανών αυτών προσκομίζονται απαραιτήτως από τον ανάδοχο κατά την υπογραφή της οικείας σύμβασης. Σε περίπτωση άρνησής του, αυτά εισπράττονται σύμφωνα με τα οριζόμενα για την είσπραξη των δημοσίων εσόδων.

β) Πληροφορίες για το διαγωνισμό παρέχονται κατά τις εργάσιμες ημέρες και ώρες από το Τμήμα Ανακύκλωσης και Σχεδιασμού Συστημάτων Κυκλικής Οικονομίας της Διεύθυνσης Ανακύκλωσης & Ανάπτυξης Συστημάτων Κυκλικής Οικονομίας του Δήμου Θεσσαλονίκης, Ποσειδώνος 60Α΄, 2ος όροφος. Τηλέφωνο επικοινωνίας: 231331 8867.

|  |  |  |
| --- | --- | --- |
| Η συντάξασα  Κωνσταντινιά Μπερμπέρη | Ο Αναπλ.Προϊστάμενος Διεύθυνσης Ανακύκλωσης & Ανάπτυξης Σ.Κ.Ο.  Νικόλαος Χατζηϊωάννου  ΠΕ-Μηχανικών/Ηλεκτρολόγων Μηχανικών Α ΒΑΘΜΟΥ | Ο Αντιδήμαρχος  Καθαριότητας, Ανακύκλωσης  & Κλιματικής Προστασίας  Γεώργιος Δημαρέλος |